Tul dawn l-aħħar ġranet, Festivals Malta beda jsegwi mill-viċin l-iżviluppi tas-sitwazzjoni tal-Covid-19 f'Malta u madwar id-dinja. Huwa għalhekk li minħabba ż-żieda fin-numru ta' każijiet il-programm tal-Valletta Baroque Festival ser jiġi ridott biex jinkludi gruppi lokali biss. Il-gruppi internazzjonali li kienu parti mill-programm ta' din is-sena ser jiġu posposti għall-edizzjoni tas-sena d-dieħla. Filwaqt li t-tim kollu ta' Festivals Malta kien qed jaħdem bi ħġaru biex jorganizza l-10 edizzjoni tal-Valletta Baroque Festival, l-agenzija ħasset li d-deċiżjoni li ttieħdet kienet l-aktar azzjoni responsabbli biex tiġi mħarsa s-saħħa tal-artisti, t-tim u l-pubbliku ġenerali. Għaldaqstant, l-edizzjoni ridotta ser issir bejn it-18 u t-28 ta' Jannar 2022. Rifużjoni sħiħa tal-biljetti ser tingħata lil dawk kollha li bbukjaw għall-avvenimenti li ġew ikkanċellati. Festivals Malta jixtieq jiskuża ruħu għal kull inkonvenjent. Il-Valletta Baroque Festival huwa organizzat minn Festivals Malta b'kollaborazzjoni ma' Teatru Manoel u Visit Malta. Għal aktar informazzjoni żur www.vallettabaroquefestival.mt Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Stejjer popolari Franza Tiskopri L-Varjant Ġdid Tal-Covid-19 IHU, 12-il Persuna Infettata "Il-Familja Ta' Abner Hija Familja Sewwa… Żgur Ħadd Minnhom Ma' Kellu Kontroll Fuq Dak Li Ġara" – Fr. Aaron Zahra "Imnalla Kien L-Uffiċjal Tas-Sigurtà Li Nduna Li Jien Tqila" - Mara Tqila Li Marret Tieħu L-Vaċċin "Jibqa' Jgħix L-Illużjoni Li L-Ħażin Hu 'L Bogħod Minnu Kemm Jista' Jkun" - Matthew Bartolo